ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

թվականի N –Ն

**ԹԱՆԿԱՐԺԵՔ ՄԵՏԱՂՆԵՐԻ, ԹԱՆԿԱՐԺԵՔ ՄԵՏԱՂՆԵՐ ՊԱՐՈՒՆԱԿՈՂ ՀՈՒՄՔԱՅԻՆ ԱՊՐԱՆՔՆԵՐԻ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔ ԵՐՐՈՐԴ ԵՐԿՐՆԵՐԻՑ Ն**ԵՐՄՈՒԾՈՒՄԸԵՎ **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԻՑ ԵՐՐՈՐԴ ԵՐԿՐՆԵՐ** ԱՐՏԱՀԱՆՈՒՄԸ ԿԱՆՈՆԱԿԱՐԳԵԼՈՒ ՄԱՍԻՆ

Ղեկավարվելով 2014 թվականի մայիսի 29-ի «Եվրասիական տնտեսական միության մասին» պայմանագրի 25-րդ հոդվածի և 2014 թվականի հոկտեմբերի 10-ի «Հայաստանի Հանրապետության՝ «Եվրասիական տնտեսական միության մասին» 2014 թվականի մայիսի 29-ի պայմանագրին միանալու մասին» պայմանագրի 2-րդ հոդվածի, ՀՀ Սահմանադրության 146-րդ հոդվածի 4-րդ մասի դրույթներով՝ Հայաստանի Հանրապետության կառավարությունը *որոշում է.*

1. Հաստատել՝

1) այն թանկարժեք մետաղների և թանկարժեք մետաղներ պարունակող հումքային ապրանքների ցանկը, որոնք Հայաստանի Հանրապետության սահմանով տեղափոխելիս ունեն սահմանափակումներ` համաձայն N 1 հավելվածի.

2) թանկարժեք մետաղները և թանկարժեք մետաղներ պարունակող հումքային ապրանքները Հայաստանի Հանրապետության տարածք երրորդ երկրներից ներմուծելու և Հայաստանի Հանրապետության տարածքից երրորդ երկրներ արտահանելու ընթացակարգը՝ համաձայն N 2 հավելվածի.

3) թանկարժեք մետաղների և թանկարժեք մետաղներ պարունակող հումքային ապրանքների՝ Հայաստանի Հանրապետության տարածք երրորդ երկրներից ներմուծման և Հայաստանի Հանրապետության տարածքից երրորդ երկրներ արտահանման պետական վերահսկողության ակտի ձևը` համաձայն N 3 հավելվածի.

4) թանկարժեք մետաղների և թանկարժեք մետաղներ պարունակող հումքային ապրանքների պետական վերահսկողության իրականացման կանոնները՝ համաձայն N 4 հավելվածի.

2. Սահմանել, որ սույն որոշման 1-ին կետի 3-րդ ենթակետով հաստատված պետական վերահսկողության ակտ տրամադրող լիազոր մարմին է ճանաչվում ՀՀ էկոնոմիկայի նախարարությունը (այսուհետ` լիազոր մարմին):

3․ Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

|  |  |
| --- | --- |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆՎԱՐՉԱՊԵՏ | Ն.ՓԱՇԻՆՅԱՆ |

Հավելված N 1

ՀՀ կառավարության

2021 թվականի \_\_\_\_ N\_\_\_որոշման

ՑԱՆԿ

այն թանկարժեք մետաղների և թանկարժեք մետաղներ պարունակող հումքային ապրանքների ցանկը, որոնք Հայաստանի Հանրապետության սահմանով տեղափոխելիս ունեն սահմանափակումներ

Աղյուսակ 1

|  |  |
| --- | --- |
| Ապրանքի անվանումը | ԵԱՏՄ ԱՏԳ ԱԱ ծածկագիրը |
| 1․ Չմշակված ոսկի կամ արծաթ (միայն զտարկված ոսկի կամ արծաթ` ձուլակտորների, թիթեղների, փոշու և հատիկների տեսքով, ինչպես նաև մետաղադրամի դրամահատման համար օգտագործվող ոսկի)2․ Չմշակված պլատին և պլատինե խմբի մետաղներ(միայն զտարկված պլատին և պլատինե խմբի մետաղներ` ձուլակտորների, թիթեղների, փոշու և հատիկների տեսքով)3․ Չմշակված թանկարժեք մետաղներ ( միայն եզակի և զտարկման ոչ ենթակա բնակտորներ)4․ Ջարդոն և թափոններ` թանկարժեք մետաղների5․ Հանքաքարեր, խտանյութեր` թանկարժեք մետաղների6․ Չմշակված թանկարժեք մետաղներ, այդ թվում՝ փոշու տեսքով (բացառությամբ եզակի և զտարկման ոչ ենթակա բնակտորների, զտարկված թանկարժեք մետաղների` ձուլակտորների, թիթեղների, փոշու և հատիկների տեսքով)7․ Ցինկե նստվածք | 7106 10 000 0-ից7106 91 000-ից7108 11 000 0-ից7108 12 000-ից7108 20 000-ից7110 11 000-ից7110 19 100 0-ից7110 21 000-ից7110 29 000 0-ից7110 31 000 0-ից7110 41 000 0-ից7106-ից7108-ից7110-ից7112-ից26167106 10 000 0-ից7106 91 000-ից7108 11 000 0-ից7108 12 000 9-ից7110 11 000 9-ից7110 21 000 9-ից7110 31 000 0-ից7110 41 000 0-ից7112-ից |

Աղյուսակ 2

|  |  |
| --- | --- |
| Ապրանքի անվանումը | ԵԱՏՄ ԱՏԳ ԱԱ-ի ծածկագիրը |
| 1. Հանքաքարեր, խտանյութեր՝ գունավոր մետաղների, որոնք պարունակում են թանկարժեք մետաղներ2․ Կիսաֆաբրիկատներ` գունավոր մետաղների արտադրության, որոնք պարունակում են թանկարժեք մետաղներ | 2603 00 000 0-ից2604 00 000 0-ից2607 00 000-ից2608 00 000 0-ից2609 00 000 0-ից2617-ից7401 00 000 0-ից7402 00 000 0-ից7501-ից 7801 99 100 0-ից |

Աղյուսակ 3

|  |  |
| --- | --- |
| Ապրանքի անվանումը | ԵԱՏՄ ԱՏԳ ԱԱ ծածկագիրը |
| 1. Թանկարժեք մետաղներ` ապրանքների և արտադրանքների տեսքով

2․ Մետաղադրամներ | 2843 102843 21 000 02843 29 000 02843 30 000 02843 907106 10 000 0\*7106 92 000 0\*7107 00 000 07108 13\*7109 00 000 07110 19\*7110 29 000 0\*7110 39 000 0\*7110 49 000 0\*7111 00 000 07113711471158544\*\*9003 19 000 19021 29 000 0\*\*\*9101\*\*9102\*\*9103\*\*9105\*\*9111\*\*9112\*\*9113 10 100 09608 10 920 0-ից9608 10 990 0-ից9608 30 000 0-ից7118\*\*[[1]](#footnote-1) |

Հավելված N 2

ՀՀ կառավարության

2021 թվականի \_\_\_\_ N\_\_\_որոշման

ԸՆԹԱՑԱԿԱՐԳ

թանկարժեք մետաղները և թանկարժեք մետաղներ պարունակող հումքային ապրանքները Հայաստանի Հանրապետության տարածք ներմուծելու և Հայաստանի Հանրապետության տարածքից արտահանելու մասին

I. ԸՆԴՀԱՆՈՒՐ ԴՐՈՒՅԹՆԵՐ

1. Սույն Ընթացակարգով սահմանվում է սույն որոշման N 1 հավելվածում ներառված թանկարժեք մետաղները և թանկարժեք մետաղներ պարունակող հումքային ապրանքները Հայաստանի Հանրապետության տարածք ներմուծելու և Հայաստանի Հանրապետության տարածքից արտահանելու ընթացակարգը, որոնց նկատմամբ երրորդ երկրների հետ առևտրի ժամանակ կիրառվում են «Երրորդ երկրների առնչությամբ ոչ սակագնային կարգավորման միջոցների մասին» արձանագրությամբ նախատեսված ոչ սակագնային կարգավորման միջոցները («Եվրասիական տնտեսական միության մասին» 2014 թվականի մայիսի 29-ի պայմանագրի N 7 հավելված):

2. Սույն Ընթացակարգը չի կիրառվում՝

1) թանկարժեք մետաղներ պարունակող մշակութային արժեքների արտահանման դեպքում․

2) թանկարժեք մետաղների ռադիոակտիվ և կայուն իզոտոպների ու դրանց հիմքով արտադրատեսակների արտահանման և (կամ) ներմուծման դեպքում․

3) թանկարժեք մետաղների և թանկարժեք մետաղներ պարունակող հումքային ապրանքների ներմուծման դեպքում, Հայաստանի Հանրապետության՝ թանկարժեք մետաղների և թանկարժեք քարերի պետական ֆոնդերը, ինչպես նաև Հայաստանի Հանրապետության սուբյեկտների՝ թանկարժեք մետաղների և թանկարժեք քարերի պետական ֆոնդերը համալրելու համար և (կամ) նշված ֆոնդերից թանկարժեք մետաղների և թանկարժեք մետաղներ պարունակող հումքային ապրանքների արտահանման դեպքում: Դրանց ներմուծման և (կամ) արտահանման կարգը կարող է սահմանվել Հայաստանի Հանրապետության օրենսդրությամբ.

4) Հայաստանի Հանրապետության թանկարժեք մետաղների և թանկարժեք քարերի պետական ֆոնդերը համալրելու համար նախատեսված թանկարժեք քարերի՝ Հայաստանի Հանրապետության սուբյեկտների՝ թանկարժեք մետաղների և թանկարժեք քարերի պետական ֆոնդեր մուտքի և (կամ) նշված ֆոնդերից թանկարժեք քարերի ելքի դեպքում, ինչպես նաև Հայաստանի Հանրապետության կենտրոնական բանկի կողմից թանկարժեք քարերի ներմուծման և (կամ) արտահանման դեպքում․

5) Հայաստանի Հանրապետության կենտրոնական բանկի կողմից թանկարժեք մետաղների և թանկարժեք մետաղներ պարունակող հումքային ապրանքների ներմուծման և (կամ) արտահանման դեպքում, եթե դա նախատեսված է Հայաստանի Հանրապետության օրենսդրությամբ: Դրանց ներմուծման և (կամ) արտահանման կարգը կարող է սահմանվել Հայաստանի Հանրապետության օրենսդրությամբ.

6) Հայաստանի Հանրապետության կենտրոնական բանկի կողմից Հայաստանի Հանրապետության տարածքում օրինական վճարամիջոց հանդիսացող թանկարժեք մետաղներից մետաղադրամների ներմուծման և (կամ) արտահանման դեպքում: Դրանց ներմուծման և (կամ) արտահանման կարգը կարող է սահմանվել Հայաստանի Հանրապետության օրենսդրությամբ.

7) ֆիզիկական անձանց կողմից թանկարժեք մետաղների ներմուծման և (կամ) արտահանման դեպքում՝ որպես անձնական օգտագործման ապրանքներ:

3. Սույն Ընթացակարգի նպատակներով օգտագործվող հասկացություններն ունեն հետևյալ իմաստը.

1) պետական վերահսկողության ակտ՝ N 1 հավելվածի համաձայն սահմանված ձևով կազմված, թանկարժեք մետաղների և թանկարժեք մետաղներ պարունակող հումքային ապրանքների պետական վերահսկողության իրականացման արդյունքները հաստատող փաստաթուղթ.

2) զտարկված ոսկի և արծաթ՝ փոշու և հատիկների տեսքով՝ Հայաստանի Հանրապետությունում արտադրված փոշի և հատիկներ, որոնք համապատասխանում են Հայաստանի Հանրապետությունում սահմանված պահանջներին, ինչպես նաև օտարերկրյա արտադրության փոշի և հատիկներ՝ հավաստագրված ծագման երկրի օրենսդրությանը համապատասխան.

3) զտարկված ոսկի և արծաթ՝ ձուլակտորների տեսքով՝ Հայաստանի Հանրապետությունում արտադրված ձուլակտորներ, որոնք համապատասխանում են Հայաստանի Հանրապետությունում սահմանված պահանջներին, ինչպես նաև օտարերկրյա արտադրության ձուլակտորներ՝ պատրաստված, հարգադրոշմված և հավաստագրված ծագման երկրի օրենսդրությանը համապատասխան.

4) զտարկված պլատին և պլատինային խմբի մետաղներ՝ փոշու և հատիկների տեսքով՝ Հայաստանի Հանրապետությունում արտադրված փոշի և հատիկներ, որոնք համապատասխանում են Հայաստանի Հանրապետությունում սահմանված պահանջներին, ինչպես նաև օտարերկրյա արտադրության փոշի և հատիկներ՝ հավաստագրված ծագման երկրի օրենսդրությանը համապատասխան.

5) զտարկված պլատին և պլատինային խմբի մետաղներ՝ ձուլակտորների և թիթեղների տեսքով՝ Հայաստանի Հանրապետությունում արտադրված պլատինից և պլատինային խմբի մետաղներից ձուլակտորներ և թիթեղներ, որոնք համապատասխանում են Հայաստանի Հանրապետությունում սահմանված պահանջներին, ինչպես նաև օտարերկրյա արտադրության պլատինից և պլատինային խմբի մետաղներից ձուլակտորներ և թիթեղներ՝ պատրաստված, հարգադրոշմված և հավաստագրված ծագման երկրի օրենսդրությանը համապատասխան.

6) թանկարժեք մետաղների և թանկարժեք մետաղներ պարունակող հումքային ապրանքների պետական վերահսկողություն՝ վարչական ընթացակարգ, որը կատարվում է թանկարժեք քարերի և թանկարժեք մետաղներ պարունակող հումքային ապրանքների պետական վերահսկողության իրականացման կանոններին համապատասխան՝ համաձայն N 2 հավելվածի.

7) թանկարժեք մետաղներ՝ ոսկի, արծաթ, պլատին և պլատինային խմբի մետաղներ (պալադիում, իրիդիում, ռոդիում, ռուտենիում և օսմիում), որոնք նշված են N 1 հավելվածի 1-ին և 3-րդ աղյուսակներում.

8) հայտատուներ՝ արդյունահանող սուբյեկտներ, զտարկված թանկարժեք մետաղներ արտադրող սուբյեկտներ, վարկային կազմակերպություններ, իրավաբանական անձինք, որպես անհատ ձեռնարկատեր գրանցված ֆիզիկական անձինք (այսուհետ՝ անհատ ձեռնարկատերեր), որոնք իրավունք ունեն թանկարժեք մետաղների և (կամ) թանկարժեք մետաղներ պարունակող հումքային ապրանքների հետ գործառնություններ իրականացնելու՝ Հայաստանի Հանրապետության օրենսդրությանը համապատասխան, և Հայաստանի Հանրապետության օրենսդրությամբ սահմանված այլ մասնագիտացված կազմակերպություններ.

9) զտարկման ոչ ենթակա բնակտորներ՝ N 3 հավելվածի համաձայն սահմանված կարգով զտարկման ոչ ենթակա բնակտորների կատեգորիային դասված թանկարժեք մետաղների բնակտորներ.

10) արդյունահանման սուբյեկտներ՝ Հայաստանի Հանրապետության տարածքում թանկարժեք մետաղների արդյունահանում իրականացնող կազմակերպություններ,

11) զտարկված թանկարժեք մետաղներ արտադրող սուբյեկտներ՝ Հայաստանի Հանրապետության օրենսդրությանը համապատասխան թանկարժեք մետաղների զտարկում իրականացնելու իրավունք ունեցող իրավաբանական անձինք.

12) հումքային ապրանքներ՝ թանկարժեք մետաղների թափոններ և ջարդոն, չմշակված թանկարժեք մետաղներ, այդ թվում՝ «Դորե» համաձուլվածքը՝ ձուլակտորի տեսքով (ծածկագիր ԵԱՏՄ ԱՏԳ ԱԱ 7108 12 000 9-ից) և կաթոդային մետաղները (ծածկագրեր ԵԱՏՄ ԱՏԳ ԱԱ 7106 10 000 0-ից, 7106 91 000 9-ից, 7108 11 000 0-ից, 7108 12 000 9-ից, 7110 11 000 9-ից, 7110 21 000 9-ից, 7110 31 000 0-ից և 7110 41 000 0-ից), ցինկի նստվածքներ (ծածկագիր ԵԱՏՄ ԱՏԳ ԱԱ 7112-ից), N 1 հավելվածի 1-ին աղյուսակում նշված թանկարժեք մետաղների հանքաքարեր և խտանյութեր, N 1 հավելվածի 2-րդ աղյուսակում նշված գունավոր մետաղների հանքաքարեր և խտանյութեր, թանկարժեք մետաղներ պարունակող գունավոր մետաղների արտադրության կիսաարտադրանք:

Զտարկված ոսկու, արծաթի, պլատինի և պլատինային խմբի մետաղների համար (այսուհետ՝ զտարկված թանկարժեք մետաղներ) զտարկման արդյունքում թանկարժեք մետաղների կշռային պարունակության չափը համաձուլվածքի 1000 զանգվածային մասում պետք է կազմի ոչ պակաս, քան՝

995՝ ոսկու համար.

999՝ արծաթի համար.

999,5՝ պլատինի, պալադիումի համար.

999՝ իրիդիումի, ռոդիումի, ռուտենիումի, օսմիումի համար:

Սույն Ընթացակարգում օգտագործվող այլ հասկացություններ կիրառվում են «Երրորդ երկրների առնչությամբ ոչ սակագնային կարգավորման միջոցների մասին» արձանագրությամբ («Եվրասիական տնտեսական միության մասին» 2014 թվականի մայիսի 29–ի պայմանագրի N 7 հավելված) սահմանված իմաստներով:

II. ՄԱՔՍԱՅԻՆ ԸՆԹԱՑԱԿԱՐԳԵՐՈՎ ՁԵՎԱԿԵՐՊՈՒՄԸ

4. N 1 հավելվածի 1-ին և 3-րդ աղյուսակներում նշված ապրանքների՝ մաքսային ընթացակարգերով ձևակերպումն իրականացվում է Հայաստանի Հանրապետության օրենսդրությանը համապատասխան ստեղծված մասնագիտացված (դասակարգված) մաքսակետերում կամ Հայաստանի Հանրապետության մաքսային մարմնի բաժիններում՝ բացառությամբ հետևյալ դեպքերի.

1) նշված ապրանքները «մաքսային տարանցում» մաքսային ընթացակարգով ձևակերպելու դեպքում.

2) նշված ապրանքները «վերաարտահանում» մաքսային ընթացակարգով ձևակերպելու դեպքում, եթե նախկինում դրանք չեն ձևակերպվել այլ մաքսային ընթացակարգերով՝ բացառությամբ «մաքսային տարանցում» մաքսային ընթացակարգով և «մաքսային պահեստ» մաքսային ընթացակարգով ձևակերպելու դեպքերի:

5. N 1 հավելվածի 1-ին աղյուսակում նշված ապրանքների՝ «արտահանում» մաքսային ընթացակարգով ձևակերպումն իրականացվում է Եվրասիական տնտեսական հանձնաժողովի Կոլեգիայի 2014 թվականի նոյեմբերի 6-ի N 199 որոշմամբ հաստատված՝ «Ապրանքների առանձին տեսակների արտահանման և (կամ) ներմուծման լիցենզիայի տրամադրման հայտի ձևակերպման և այդ լիցենզիայի ձևակերպման մասին» հրահանգին համապատասխան ձևակերպված լիցենզիան (այսուհետ՝ լիցենզիա) և պետական վերահսկողության ակտն Հայաստանի Հանրապետության մաքսային մարմին ներկայացնելու դեպքում:

6. N 1 հավելվածի 2-րդ աղյուսակում նշված ապրանքների՝ «արտահանում» մաքսային ընթացակարգով ձևակերպումն իրականացվում է Հայաստանի Հանրապետության մաքսային մարմին լիցենզիա ներկայացնելու դեպքում:

7. N 1 հավելվածի 3-րդ աղյուսակում նշված ապրանքների՝ «արտահանում» մաքսային ընթացակարգով ձևակերպումն իրականացվում է պետական վերահսկողության ակտն Հայաստանի Հանրապետության մաքսային մարմին ներկայացնելու դեպքում:

N 1 հավելվածի 3-րդ աղյուսակում նշված՝ ավելի վաղ ժամանակավոր արտահանված ոսկերչական արտադրատեսակների, վարպետների ձեռքով պատրաստված ոսկյա և արծաթյա արտադրատեսակների, թանկարժեք մետաղներից կամ թանկարժեք մետաղներից պատվածք ունեցող մետաղներից այլ արտադրատեսակների և դրանց մասերի (ծածկագրեր ԵԱՏՄ ԱՏԳ ԱԱ 7113, 7114, 9003 19 000 1, 9021 29 000 0\*, 9101\*\*, 9102\*\*, 9103\*\*, 9105\*\*, 9111\*\*, 9112\*\*, 9113 10 100 0, 9608 10 920 0-ից, 9608 10 990 0-ից և 9608 30 000 0-ից)՝ «ժամանակավոր արտահանում» մաքսային ընթացակարգն ավարտելու նպատակով «արտահանում» կամ «ժամանակավոր արտահանում» մաքսային ընթացակարգով ձևակերպումն իրականացվում է առանց պետական վերահսկողության ակտն Հայաստանի Հանրապետության մաքսային մարմին ներկայացնելու:

8. N 1 հավելվածի 1-ին և 3-րդ աղյուսակներում նշված ապրանքների՝ «ներքին սպառման համար բացթողում», «հրաժարում՝ հօգուտ պետության», «վերաներմուծում», «ժամանակավոր ներմուծում (թույլտվություն)», «ժամանակավոր արտահանում», «ներքին սպառման համար վերամշակում», «մաքսային տարածքում վերամշակում», «մաքսային տարածքից դուրս վերամշակում», «վերաարտահանում» մաքսային ընթացակարգերով ձևակերպումն իրականացվում է պետական վերահսկողության ակտն Հայաստանի Հանրապետության մաքսային մարմին ներկայացնելու դեպքում:

Պետական վերահսկողության ակտի տրամադրումը մերժելու դեպքում N 1 հավելվածի 1-ին և 3-րդ աղյուսակներում նշված թանկարժեք մետաղների՝ «վերաարտահանում» մաքսային ընթացակարգով ձևակերպումն իրականացվում է առանց պետական վերահսկողության ակտն Հայաստանի Հանրապետության մաքսային մարմին ներկայացնելու:

N 1 հավելվածի 1-ին աղյուսակում նշված ապրանքների՝ «ազատ մաքսային գոտի» և «ազատ մաքսային պահեստ» մաքսային ընթացակարգերով ձևակերպումն իրականացվում է պետական վերահսկողության ակտն Հայաստանի Հանրապետության մաքսային մարմին ներկայացնելու դեպքում:

N 1 հավելվածի 2-րդ աղյուսակում նշված ապրանքների՝ «ներքին սպառման համար բացթողում», «հրաժարում՝ հօգուտ պետության», «վերաներմուծում», «ժամանակավոր ներմուծում (թույլտվություն)», «ժամանակավոր արտահանում», «ներքին սպառման համար վերամշակում», «մաքսային տարածքում վերամշակում», «մաքսային տարածքից դուրս վերամշակում», «վերաարտահանում», «ազատ մաքսային գոտի» և «ազատ մաքսային պահեստ» մաքսային ընթացակարգերով ձևակերպումն իրականացվում է առանց Հայաստանի Հանրապետության մաքսային մարմին լիցենզիա և պետական վերահսկողության ակտ ներկայացնելու:

9. N 1 հավելվածում նշված ապրանքների՝ «անմաքս առևտուր» մաքսային ընթացակարգով ձևակերպումը չի թույլատրվում՝ բացառությամբ N 1 հավելվածի 3-րդ աղյուսակում նշված արտադրանքի և արտադրատեսակների տեսքով թանկարժեք մետաղների (ծածկագրեր ԵԱՏՄ ԱՏԳ ԱԱ 7113, 7114, 7115, 7118\*\*, 9003 19 000 1, 9021 29 000 0[[2]](#footnote-2)\*, 9101[[3]](#footnote-3)\*\*, 9102\*\*, 9103\*\*, 9105\*\*, 9111\*\*, 9112\*\*, 9113 10 100 0, 9608 10 920 0-ից, 9608 10 990 0-ից և 9608 30 000 0-ից), որոնց «անմաքս առևտուր» մաքսային ընթացակարգով ձևակերպումն իրականացվում է պետական վերահսկողության ակտն Հայաստանի Հանրապետության մաքսային մարմին ներկայացնելու դեպքում:

10. Թանկարժեք մետաղների կամ թանկարժեք մետաղներից պատվածք ունեցող մետաղների (ծածկագրեր ԵԱՏՄ ԱՏԳ ԱԱ 7106-ից, 7107 00 000 0, 7108-ից, 7109 00 000 0, 7110 և 7111 00 000 0)՝ «մաքսային տարածքից դուրս վերամշակում» մաքսային ընթացակարգով ձևակերպումը չի թույլատրվում, եթե վերամշակումից ստացվող արդյունք են համարվում ոսկերչական արտադրատեսակները, վարպետների ձեռքով պատրաստված ոսկյա և արծաթյա արտադրատեսակները, թանկարժեք մետաղներից կամ թանկարժեք մետաղներից պատվածք ունեցող մետաղներից այլ արտադրատեսակներ և դրանց մասերը (ծածկագրեր ԵԱՏՄ ԱՏԳ ԱԱ 7113, 7114, 9003 19 000 1, 9021 29 000 0\*, 9101\*\*, 9102\*\*, 9103\*\*, 9105 \*\*, 9111\*\*, 9112\*\*, 9113 10 100 0, 9608 10 920 0-ից, 9608 10 990 0-ից և 9608 30 000 0-ից)՝ բացառությամբ այն դեպքերի, երբ Հայաստանի Հանրապետության կողմից մաքսային տարածքից դուրս վերամշակման համար այդ ապրանքների արտահանման նկատմամբ քանակական սահմանափակումներ սահմանելու մասին միակողմանիորեն որոշում է ընդունվել «Երրորդ երկրների առնչությամբ ոչ սակագնային կարգավորման միջոցների մասին» արձանագրության X բաժնին համապատասխան («Եվրասիական տնտեսական միության մասին» 2014 թվականի մայիսի 29-ի պայմանագրի N 7 հավելված): Այդ դեպքում այդ ապրանքների՝ «մաքսային տարածքից դուրս վերամշակում» մաքսային ընթացակարգով ձևակերպումն իրականացվում է պետական վերահսկողության ակտն Հայաստանի Հանրապետության մաքսային մարմին ներկայացնելու դեպքում:

11. N 1 հավելվածում նշված ապրանքները Միության մաքսային տարածք ժամանման վայրի մաքսային մարմնից մինչև ներքին մաքսային մարմին, ներքին մաքսային մարմնից մինչև Միության մաքսային տարածքից մեկնման վայրի մաքսային մարմին, Միության մաքսային տարածք ժամանման վայրի մաքսային մարմնից մինչև Միության մաքսային տարածքից մեկնման վայրի մաքսային մարմին, անդամ պետություն չհանդիսացող պետության տարածքով Միության մաքսային տարածքից մեկնման վայրի մաքսային մարմնից մինչև Միության մաքսային տարածք ժամանման վայրի մաքսային մարմին փոխադրելու համար «մաքսային տարանցում», ինչպես նաև «մաքսային պահեստ» մաքսային ընթացակարգերով ձևակերպումն իրականացվում է առանց Հայաստանի Հանրապետության մաքսային մարմին լիցենզիա և (կամ) պետական վերահսկողության ակտ ներկայացնելու:

12. N 1 հավելվածում նշված ապրանքների՝ «ոչնչացում» մաքսային ընթացակարգով, ինչպես նաև N 1 հավելվածի 3-րդ աղյուսակում նշված ապրանքների՝ «ազատ մաքսային գոտի» և «ազատ պահեստ» մաքսային ընթացակարգերով ձևակերպումը չի թույլատրվում:

III. ԼԻՑԵՆԶԻԱՅԻ ՏՐԱՄԱԴՐՈՒՄԸ

13. Հայտատուները լիցենզիայի ձևակերպման համար Ապրանքների արտահանման և (կամ) ներմուծման լիցենզիաների ու թույլտվությունների տրամադրման կանոնների («Եվրասիական տնտեսական միության մասին» 2014 թվականի մայիսի 29-ի պայմանագրի N 7 հավելվածի հավելված) (այսուհետ՝ Կանոններ) 10–րդ կետի 1-5–րդ ենթակետերում նշված փաստաթղթերն ու տեղեկությունները, ինչպես նաև Կանոնների 10–րդ կետի 6–րդ ենթակետին համապատասխան հետևյալ փաստաթղթերը ներկայացնում են լիազոր մարմին՝

1) զտարկված թանկարժեք մետաղների արտահանման լիցենզիան ձևակերպելու համար՝

վարկային կազմակերպությունները և այլ մասնագիտացված կազմակերպություններ, եթե դրանք սահմանված են Հայաստանի Հանրապետության օրենսդրությամբ՝ թանկարժեք մետաղների հետ գործառնություններ իրականացնելու իրավունքի լիցենզիայի պատճենը, ինչպես նաև զտարկված թանկարժեք մետաղների սեփականությունը հաստատող պայմանագրերի կամ զտարկված թանկարժեք մետաղների սեփականատերերի հետ կնքված՝ կոմիսիայի պայմանագրի (գործակալական համաձայնագրի) պատճենները.

արդյունահանող սուբյեկտները՝ ընդերքօգտագործման իրավունքի պայմանագրի կամ լիցենզիայի կամ ընդերքօգտագործման իրավունքի պայմանագրի գրանցման մասին ակտի պատճենը.

զտարկված թանկարժեք մետաղներ արտադրող սուբյեկտները, թանկարժեք քարերի հետ գործառնություններ իրականացնելու իրավունք ունեցող իրավաբանական անձինք և անհատ ձեռնարկատերերը՝ թանկարժեք մետաղների ձեռքբերման (տիրապետման) օրինականությունը հաստատող փաստաթղթերի պատճենները, ինչպես նաև հատուկ հաշվառման կանգնելու մասին փաստաթղթի պատճենը կամ գործունեության տեսակի համար լիցենզիայի պատճենը՝ Հայաստանի Հանրապետության օրենսդրությանը համապատասխան.

2) զտարկման ոչ ենթակա բնակտորների արտահանման լիցենզիան ձևակերպելու համար՝

արդյունահանող սուբյեկտները՝ ընդերքօգտագործման իրավունքի պայմանագրի կամ լիցենզիայի կամ ընդերքօգտագործման իրավունքի պայմանագրի գրանցման մասին ակտի պատճենը.

իրավաբանական անձինք և անհատ ձեռնարկատերերը՝ զտարկման ոչ ենթակա բնակտորների ձեռքբերման (տիրապետման) օրինականությունը հաստատող փաստաթղթերի պատճենները, ինչպես նաև հատուկ հաշվառման կանգնելու մասին փաստաթղթի պատճենը կամ գործունեության տեսակի համար լիցենզիայի պատճենը Հայաստանի Հանրապետության օրենսդրությանը համապատասխան.

3) N 1 հավելվածի 1-ին և 2-րդ աղյուսակներում նշված ապրանքների արտահանման լիցենզիան ձևակերպելու համար՝ բացառությամբ սույն կետի «ա» և «բ» ենթակետերում նշված ապրանքների՝

թանկարժեք և կորզվող հարակից մետաղների պարունակության մասին փաստաթղթեր՝ ձևակերպված Հայաստանի Հանրապետության օրենսդրությանը համապատասխան.

Հայաստանի Հանրապետության օրենսդրությանը համապատասխան այդպիսի եզրակացություն (եզրակացություններ) տրամադրելու համար լիազորված Հայաստանի Հանրապետության պետական մարմնի՝ հումքային ապրանքներից թանկարժեք մետաղների արդյունաբերական կորզման հնարավորության (անհնարինության) կամ տնտեսական նպատակահարմարության (աննպատակահարմարության) մասին եզրակացությունը (եզրակացությունները)․

 ընդերքօգտագործման իրավունքի լիցենզիայի կամ պայմանագրի կամ ընդերքօգտագործման իրավունքի պայմանագրի գրանցման մասին ակտի պատճենը (արդյունահանող սուբյեկտների համար).

թանկարժեք մետաղներ պարունակող ապրանքների ձեռքբերման (տիրապետման) օրինականությունը հաստատող փաստաթղթերի պատճենները (թանկարժեք մետաղների հետ գործառնություններ իրականացնելու իրավունք ունեցող իրավաբանական անձանց և անհատ ձեռնարկատերերի համար՝ Հայաստանի Հանրապետության օրենսդրությանը համապատասխան):

14. Հայտատուի կողմից ներկայացվող փաստաթղթերի պատճենները պետք է վավերացված լինեն Կանոնների 11–րդ կետով սահմանված կարգով:

15. Այն դեպքում, երբ Հայաստանի Հանրապետության օրենսդրությանը համապատասխան լիցենզիա տրամադրելու մասին որոշումը լիազոր մարմնի կողմից ընդունվում է Հայաստանի Հանրապետության պետական իշխանության այլ մարմնի (այսուհետ՝ համաձայնեցնող մարմին) հետ համաձայնեցմամբ, ապա այդ համաձայնեցումն իրականացվում է Հայաստանի Հանրապետության օրենսդրությամբ սահմանված կարգով:

Հայտատուի կողմից համաձայնեցնող մարմին ներկայացվում են սույն Ընթացակարգի 13–րդ կետում նշված փաստաթղթերը, եթե դա նախատեսված է Հայաստանի Հանրապետության օրենսդրությամբ: Ընդ որում, լիազոր մարմին չեն ներկայացվում սույն Ընթացակարգի 13-րդ կետի «ա» ենթակետի երրորդ և չորրորդ պարբերություններում, «բ» ենթակետի երկրորդ և երրորդ պարբերություններում և «գ» ենթակետում նշված փաստաթղթերը:

16. Լիցենզիայի տրամադրումը մերժվում է Կանոնների 14–րդ կետի 1 – 4–րդ ենթակետերով նախատեսված հիմքերի առկայության դեպքում, ինչպես նաև Կանոնների 14–րդ կետի 6–րդ ենթակետին համապատասխան՝ համաձայնեցնող մարմնի կողմից լիցենզիայի տրամադրման հայտի համաձայնեցումը մերժելու դեպքում:

Հավելված N 3

ՀՀ կառավարության

2021 թվականի \_\_\_\_ N\_\_\_որոշման

 «Թանկարժեք մետաղները և թանկարժեք մետաղներ պարունակող հումքային ապրանքները Հայաստանի Հանրապետության տարածք ներմուծելու և Հայաստանի Հանրապետության տարածքից արտահանելու մասին» Ընթացակարգի

Ձև

ԱԿՏ

պետական վերահսկողության

|  |  |  |
| --- | --- | --- |
| \_\_\_\_\_\_\_\_\_\_\_(ամսաթիվ) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Եվրասիական տնտեսական միության անդամ պետություն, քաղաք) | թիվ \_\_\_\_\_\_ |

«Թանկարժեք մետաղները և թանկարժեք մետաղներ պարունակող հումքային ապրանքները Եվրասիական տնտեսական միության մաքսային տարածք ներմուծելու և Եվրասիական տնտեսական միության մաքսային տարածքից արտահանելու մասին» ընթացակարգին համապատասխան (Եվրասիական տնտեսական հանձնաժողովի կոլեգիայի 2015 թվականի ապրիլի 21-ի N 30 որոշման N 14 հավելված)՝ ներկայացուցչի կողմից \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(լիազորված մարմին (կազմակերպություն), Եվրասիական տնտեսական միության անդամ պետություն)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (պետական վերահսկիչի պաշտոնը,Ա.Հ.Ա.)

Իրականացվել է պետական վերահսկողություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պետական վերահսկողություն իրականացնելու վայրը)

Ապրանքի\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ապրանքի անվանումը)

հայտատուի կողմից ներկայացված\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության անվանումը կամ անհատ ձեռնարկատիրոջ Ա.Ա.Հ)

\_\_\_\_\_\_\_\_\_\_\_\_\_\_ թվականի թիվ \_\_\_\_\_\_\_\_ պայմանագրով ներմուծելու (արտահանելու) համար։

Լիցենզիա[[4]](#footnote-4)\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Եվրասիական տնտեսական միության անդամ պետություն)

\_\_\_\_\_\_\_\_\_\_\_\_\_\_\_\_\_\_\_\_ թվականի թիվ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հայտատուի՝ թանկարժեք մետաղների և թանկարժեք մետաղներ պարունակող հումքային ապրանքների հետ գործառնություններ իրականացնելու իրավունքը հաստատող փաստաթուղթ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(փաստաթղթի անվանումը)

\_\_\_\_\_\_\_\_\_\_\_\_\_\_\_\_\_\_\_\_ թվականի թիվ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

տրված է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(մարմնի անվանումը)

Պայմանագրին և ուղեկցող փաստաթղթերին համապատասխան ապրանքի քաշը կազմում է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ գրամ։

(զտաքաշը)

Թանկարժեք մետաղների անվանումն ու մաքուր քաշը (ոսկերչական և այլ կենցաղային արտադրատեսակների համար նշվում է միայն հիմնական մետաղի մաքուր քաշը՝ ըստ հարգի)՝

|  |  |  |
| --- | --- | --- |
| ոսկի |  | գրամ, |
| արծաթ |  | գրամ, |
| պլատին |  | գրամ, |
| պալադիում |  | գրամ, |
| իրիդիում |  | գրամ, |
| ռոդիում |  | գրամ, |
| ռութենիում |  | գրամ, |
| օսմիում |  | գրամ: |

Ներդիրների քաշը թանկարժեք մետաղների բնակտորների տեսքով ոսկերչական արտադրատեսակներում \*\*`

|  |  |  |
| --- | --- | --- |
| Ոսկյա |  | գրամ, |
| արծաթյա |  | գրամ, |
| պլատինե |  | գրամ: |

Թանկարժեք քարերի անվանումը և քաշը (թանկարժեք մետաղներից արտադրատեսակների համար)՝

|  |  |  |
| --- | --- | --- |
| ալմաստներ մշակված (ադամանդներ) |  | կարատ, |
| զմրուխտներ |  | կարատ, |
| ռուբիններ |  | կարատ, |
| շափյուղաներ |  | կարատ, |
| ալեքսանդրիտներ |  | կարատ, |
| բնական մարգարիտ |  | կարատ: |

Ապրանքի քանակը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(չափման համապատասխան միավորներով)

Ապրանքի պայմանագրային արժեքը[[5]](#footnote-5)\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(արժույթով՝ ըստ պայմանագրի)

Թանկարժեք մետաղների պետական վերահսկողության արդյունքները՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Լիազորված մարմնի (կազմակերպության) ներկայացուցիչ \_\_\_\_\_\_\_\_\_\_\_\_\_\_\_\_\_\_\_

(ստորագրությունը)

Պետական վերահսկողությունն իրականացվել է հայտատուի ներկայացուցչի ներկայությամբ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(հայտատուի ներկայացուցչի պաշտոնը, Ա.Ա.Հ., լիազորագրի համարը)

Ապրանքը կապարակնքված է՝

թիվ \_\_\_\_\_\_\_\_\_\_\_\_\_\_\_\_\_\_\_\_ պետական վերահսկողի ,

թիվ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հայտատուի կնիքներով:

Պետական վերահսկողության իրականացման համար ներկայացված փաստաթղթերի հավաստիությունը հաստատում եմ, պետական վերահսկողություն իրականացնելու նկատմամբ պահանջներ չունեմ, ապրանքն ստացվել է ամբողջ ծավալով։

Հայտատուի ներկայացուցիչ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրություն) (Ա.Ա.Հ.)

Հավելված N 4

ՀՀ կառավարության

2021 թվականի \_\_\_\_ N\_\_\_որոշման

 «Թանկարժեք մետաղները և թանկարժեք մետաղներ պարունակող հումքային ապրանքները Հայաստանի Հանրապետության տարածք ներմուծելու և Հայաստանի Հանրապետության տարածքից արտահանելու մասին» Ընթացակարգի

ԿԱՆՈՆՆԵՐ

թանկարժեք մետաղների և թանկարժեք մետաղներ պարունակող հումքային ապրանքների պետական վերահսկողության իրականացման

1. Թանկարժեք մետաղների և թանկարժեք մետաղներ պարունակող հումքային ապրանքների (այսուհետ՝ հումքային ապրանքներ) պետական վերահսկողությունն իրականացվում է Հայաստանի Հանրապետության օրենսդրությանը համապատասխան սահմանված՝ լիազոր մարմնի կողմից:

2. Սույն Կանոնների նպատակներով հազվագյուտ բնակտորներ ասելով պետք է հասկանալ թանկարժեք մետաղների բնակտորներ, որոնք, հավելվածի համաձայն սահմանված չափորոշիչներին համապատասխան, դասվում են հազվագյուտների կատեգորիային և նախատեսված են Հայաստանի Հանրապետության օրենսդրությամբ սահմանված նպատակների համար: Թանկարժեք մետաղների բնակտորները հազվագյուտների կատեգորիային դասելու կարգը կարող է սահմանվել Հայաստանի Հանրապետության օրենսդրությամբ:

3. Պետական վերահսկողություն իրականացնելիս անցկացվում են հետևյալ միջոցառումները.

1) ուղեկցող փաստաթղթերում, այդ թվում՝ նորմատիվատեխնիկական և (կամ) տեխնիկական փաստաթղթերում նշված տվյալների հետ թանկարժեք մետաղների, հումքային ապրանքների և ներդիրների տեսքով թանկարժեք քարերի խմբաքանակի համապատասխանության ստուգում,

2) արտահանվող թանկարժեք մետաղների, հումքային ապրանքների և ներդիրների տեսքով թանկարժեք քարերի ծագման ստուգում,

3) թանկարժեք մետաղների և հումքային ապրանքների հետ գործարքներ իրականացնելու ժամանակ պահանջների պահպանման ստուգում, եթե այդ պահանջները սահմանված են Հայաստանի Հանրապետության օրենսդրությամբ,

4) այնպիսի թանկարժեք մետաղների և ներդիրների տեսքով թանկարժեք քարերի արժեքի գնահատում, որոնք պարունակվում են N 1 հավելվածի 1-ին և 3-րդ աղյուսակներում նշված արտահանվող ապրանքներում, որոնց նկատմամբ երրորդ երկրների հետ առևտրի ժամանակ կիրառվում են «Երրորդ երկրների առնչությամբ ոչ սակագնային կարգավորման միջոցների մասին» արձանագրությամբ նախատեսված ոչ սակագնային կարգավորման միջոցները («Եվրասիական տնտեսական միության մասին» 2014 թվականի մայիսի 29-ի պայմանագրի N 7 հավելված)՝ հաշվի առնելով թանկարժեք մետաղների համար համաշխարհային շուկայի գները, ներդիրների տեսքով թանկարժեք քարերի համար՝ «Ինտերնետ» տեղեկատվական հեռահաղորդակցական ցանցում՝ Եվրասիական տնտեսական միության պաշտոնական կայքում, հրապարակված գնացուցակները և Հայաստանի Հանրապետության օրենսդրությամբ սահմանված կարգով՝ համաշխարհային շուկայի գները:

4. N 1 հավելվածի 1-ին և 3-րդ աղյուսակներում նշված ապրանքների պետական վերահսկողության իրականացման համար արդյունահանող սուբյեկտները, զտարկված թանկարժեք մետաղներ արտադրող սուբյեկտները, վարկային կազմակերպությունները, իրավաբանական անձինք և որպես անհատ ձեռնարկատեր գրանցված ֆիզիկական անձինք (այսուհետ՝ հայտատուներ) կամ համապատասխան լիազորությունների գրավոր հաստատում ունեցող նրանց ներկայացուցիչները ներկայացնում են հետևյալ փաստաթղթերը.

1) ներմուծման դեպքում՝

դիմում-հայտ, որում նշվում են հայտատուի վերաբերյալ տվյալները (իրավաբանական անձի դեպքում՝ հասցեն, անհատ ձեռնարկատիրոջ դեպքում՝ բնակության վայրը), ապրանքի անվանումը, ԵԱՏՄ ԱՏԳ ԱԱ ծածկագիրը, ապրանքի քանակը, պետական վերահսկողության իրականացման վայրը և պետական վերահսկողության իրականացման համար անհրաժեշտ՝ կից ներկայացվող փաստաթղթերի ցանկը,

արտաքին առևտրային պայմանագրի պատճենը, դրա հավելվածները և (կամ) դրանցում կատարված լրացումները, իսկ արտաքին առևտրային պայմանագրի բացակայության դեպքում՝ կողմերի մտադրությունները հաստատող այլ փաստաթղթի պատճենը,

թանկարժեք մետաղներ պարունակող ապրանքների մասնագիրը՝ նշելով ապրանքների ամբողջական տեսականին (անվանումներ, մակնշվածքներ, ապրանքատեսակներ, խմբաքանակի համարներ և այլն), քանակը և քաշը,

ապրանքում թանկարժեք մետաղների պարունակության մասին փաստաթուղթը՝ բացառությամբ վարպետների ձեռքով պատրաստված ոսկյա և արծաթյա արտադրատեսակների, այլ արտադրատեսակների և դրանց մասերի (ծածկագրեր 7113 , 7114, 9003 19 000 1, 9021 29 000 0\*, 9101\*\*, 9102\*\*, 9103\*\*, 9105\*\*, 9111\*\*, 9112\*\*, 9113 10 100 0, 9608 10 920 0-ից, 9608 10 990 0-ից և ԵԱՏՄ ԱՏԳ ԱԱ 9608 30 000 0-ից),

Հայաստանի Հանրապետության օրենսդրությանը համապատասխան տրամադրված՝ հատուկ հաշվառման կանգնելու մասին փաստաթղթի պատճենը կամ գործունեության տեսակի համար լիցենզիայի պատճենը,

Հայաստանի Հանրապետության օրենսդրությամբ նախատեսված այլ փաստաթղթեր,

2) արտահանման դեպքում՝

դիմում-հայտ, որում նշվում են հայտատուի վերաբերյալ տվյալները (այդ թվում՝ իրավաբանական անձի դեպքում՝ հասցեն, անհատ ձեռնարկատիրոջ դեպքում՝ բնակության վայրը), ապրանքի անվանումը, ԵԱՏՄ ԱՏԳ ԱԱ ծածկագիրը, ապրանքի քանակը, պետական վերահսկողության իրականացման վայրը և պետական վերահսկողության իրականացման համար անհրաժեշտ՝ կից ներկայացվող փաստաթղթերի ցանկը,

արտահանման լիցենզիան՝ N 1 հավելվածի 1-ին աղյուսակում նշված ապրանքների համար: Լիցենզիան ներկայացվում է այդ ապրանքները «արտահանում» մաքսային ընթացակարգով հետագայում ձևակերպելու դեպքում,

արտաքին առևտրային պայմանագրի պատճենը, դրա հավելվածները և (կամ) դրանում կատարված լրացումները, իսկ արտաքին առևտրային պայմանագրի բացակայության դեպքում՝ կողմերի մտադրությունները հաստատող այլ փաստաթղթի պատճենը,

թանկարժեք մետաղներ պարունակող ապրանքների մասնագիրը՝ նշելով ապրանքների ամբողջական տեսականին (անվանումներ, մակնշվածքներ, ապրանքատեսակներ, խմբաքանակի համարներ և այլն), քանակը և քաշը,

արտահանվող ապրանքի արժեքը հաստատելու համար օգտագործվող հաշիվ-ապրանքագրի կամ այլ փաստաթղթի պատճենը,

արտահանվող ապրանքներում պարունակվող թանկարժեք մետաղների և թանկարժեք քարերի արժեքի հաշվարկը,

հատուկ հաշվառման կանգնելու մասին փաստաթղթի պատճենը կամ գործունեության տեսակի համար լիցենզիայի պատճենը,

ապրանքների տիրապետման (ձեռքբերման) օրինականությունը հաստատող փաստաթղթի (փաստաթղթերի) պատճենը կամ միջնորդական պայմանագրի պատճենը,

ապրանքում թանկարժեք մետաղների պարունակության մասին փաստաթուղթը՝ տրամադրված Հայաստանի Հանրապետությունում որպես իրավաբանական անձ գրանցված և «Հավատարմագրման մասին» ՀՀ օրեմքի պահանջներին համապատասխան հավատարմագրված փորձագիտական լաբորատորիաների կողմից, բացառությամբ վարպետների ձեռքով պատրաստված ոսկյա և արծաթյա արտադրատեսակների, այլ արտադրատեսակների և դրանց մասերի (ծածկագրեր 7113, 7114, 9003 19 000 1, 9021 29 000 0\*, 9101\*\*, 9102\*\*, 9103\*\*, 9105\*\*, 9111\*\*, 9112\*\*, 9113 10 100 0, 9608 10 920 0-ից, 9608 10 990 0-ից և ԵԱՏՄ ԱՏԳ ԱԱ 9608 30 000 0-ից)։ Նշված փաստաթղթի պետական վերահսկողություն իրականացնող լիազոր մարմինների կողմից կասկածելի լինելու կամ անվստահության իհայտ գալու պարագայում, բացառապես նշյալ մարմինների պահանջով, իրականացվում է ներկայացված փորձաքննության եզրակացության արդյունքների կրկնակի լաբորատոր փորձարկում ՍՉԱՄ կազմում գործող փորձագիտական լաբորատորիայի կողմից, որի արդյունքները համարվում են վերջնական։

արտահանվող ապրանքների (բացառությամբ ոսկերչական արտադրատեսակների) նորմատիվատեխնիկական և (կամ) տեխնիկական փաստաթղթերը,

ընդերքօգտագործման իրավունքի պայմանագրի կամ լիցենզիայի պատճենը կամ ընդերքօգտագործման իրավունքի պայմանագրի գրանցման մասին ակտի պատճենը (արդյունահանող սուբյեկտների համար),

թանկարժեք մետաղների հետ գործառնություններ իրականացնելու իրավունքի լիցենզիայի պատճենը (Հայաստանի Հանրապետության օրենսդրությամբ նախատեսված վարկային կազմակերպությունների և այլ մասնագիտացված կազմակերպությունների համար), ինչպես նաև Հայաստանի Հանրապետության տարածքում վճարման օրինական միջոց համարվող՝ թանկարժեք մետաղներից մետաղադրամների արտահանման դեպքում,

Հայաստանի Հանրապետության և ՀՀ սուբյեկտների՝ թանկարժեք մետաղների և թանկարժեք քարերի պետական ֆոնդի համալրման համար թանկարժեք մետաղների, այդ թվում՝ հազվագյուտ բնակտորների և (կամ) հումքային ապրանքների գնումից հրաժարումը, ինչպես նաև ՀՀ կենտրոնական բանկի՝ թանկարժեք մետաղների, այդ թվում՝ հազվագյուտ բնակտորների և (կամ) հումքային ապրանքների ձեռքբերման նախապատվության իրավունքից հրաժարումը հաստատող փաստաթուղթը (փաստաթղթերը), եթե օրենսդրությամբ նախատեսված է այդպիսի նախապատվության իրավունք, կամ նշված փաստաթղթի պատճենը (ներկայացվում է զտարկված թանկարժեք մետաղներ արդյունահանող սուբյեկտների և արտադրող սուբյեկտների կողմից),

Հայաստանի Հանրապետության օրենսդրությամբ նախատեսված այլ փաստաթղթեր,

3) վերամշակման նպատակով N 1 հավելվածի 1-ին և 3-րդ աղյուսակներում լրացուցիչ նշված ապրանքների ներմուծման և (կամ) արտահանման դեպքում՝

մաքսային տարածքից դուրս ապրանքների վերամշակման պայմանների վերաբերյալ փաստաթղթի պատճենը («մաքսային տարածքից դուրս վերամշակում» մաքսային ընթացակարգով ձևակերպելու դեպքում),

մաքսային տարածքում ապրանքների վերամշակման պայմանների վերաբերյալ փաստաթղթի պատճենը («մաքսային տարածքում վերամշակում» մաքսային ընթացակարգով ձևակերպելու դեպքում),

ներքին սպառման համար ապրանքների վերամշակման պայմանների վերաբերյալ փաստաթղթի պատճենը («ներքին սպառման համար վերամշակում» մաքսային ընթացակարգով ձևակերպելու դեպքում),

Հայաստանի Հանրապետության տարածքում ապրանքների վերամշակման աննպատակահարմարության կամ անհնարինության մասին Հայաստանի Հանրապետության պետական մարմնի (կազմակերպության) եզրակացությունը (եզրակացությունները), մաքսային տարածքից դուրս վերամշակման համար՝ N 1 հավելվածի 1-ին աղյուսակում նշված ապրանքների արտահանման դեպքում,

այն նորմատիվ իրավական ակտի պատճենը, որին համապատասխան՝ Հայաստանի Հանրապետության կողմից մաքսային տարածքից դուրս վերամշակման համար ապրանքների արտահանման նկատմամբ քանակական սահմանափակումներ սահմանելու մասին միակողմանիորեն որոշում է ընդունվել՝ «Թանկարժեք մետաղները և թանկարժեք մետաղներ պարունակող հումքային ապրանքները Հայաստանի Հանրապետության տարածք երրորդ երկրներից ներմուծելու և Հայաստանի Հանրապետության տարածքից երրորդ երկրներ արտահանելու մասին» ընթացակարգի 10-րդ կետին համապատասխան,

Հայաստանի Հանրապետության օրենսդրությամբ նախատեսված այլ փաստաթղթեր:

Այն դեպքում, երբ նախկինում ժամանակավոր արտահանված՝ N 1 հավելվածի 3-րդ աղյուսակում նշված թանկարժեք մետաղներից կամ թանկարժեք մետաղներից պատվածք ունեցող մետաղներից ապրանքների խմբաքանակը (կամ ապրանքների խմբաքանակի մի մասը) (ծածկագրեր 7113, 7114, 9003 19 000 1,9021 29 000 0[[6]](#footnote-6)\*, 9101[[7]](#footnote-7)\*\*, 9102\*\*, 9103\*\*, 9105\*\*, 9111\*\*, 9112\*\*, 9113 10 100 0, 9608 10 920 0-ից, 9608 10 990 0-ից և ԵԱՏՄ ԱՏԳ ԱԱ 9608 30 000 0-ից) «ժամանակավոր արտահանում» մաքսային ընթացակարգի ավարտման նպատակով ձևակերպվել է «արտահանում» և (կամ) «ժամանակավոր արտահանում» մաքսային ընթացակարգով, ներկայացվում են «արտահանում» և (կամ) «ժամանակավոր արտահանում» մաքսային ընթացակարգով ապրանքների խմբաքանակը ձևակերպելիս լրացված մաքսային հայտարարագրի, մասնագրի և հաշիվ ապրանքագրի պատճենները:

5. Փաստաթղթերի ներկայացված պատճենների յուրաքանչյուր թերթ վավերացվում է հայտատուի ստորագրությամբ և կնիքով (առկայության դեպքում), կամ փաստաթղթերի պատճենները դակվում են, և դրանց վերջին թերթերը վավերացվում են հայտատուի ստորագրությամբ և կնիքով (առկայության դեպքում):

6. Փաստաթղթերը կարող են ներկայացվել էլեկտրոնային փաստաթղթի ձևով։

7. N 1 հավելվածի 1-ին և 3-րդ աղյուսակներում նշված ապրանքների պետական վերահսկողության արդյունքները ձևակերպվում են՝ «Թանկարժեք մետաղները և թանկարժեք մետաղներ պարունակող հումքային ապրանքները Եվրասիական տնտեսական միության մաքսային տարածք ներմուծելու և Եվրասիական տնտեսական միության մաքսային տարածքից արտահանելու մասին» ընթացակարգի N 3 հավելվածով նախատեսված ձևով կազմված պետական վերահսկողության ակտով:

8. Պետական վերահսկողության ակտը կազմվում է 3 օրինակից և ստորագրվում է լիազոր մարմնի ներկայացուցչի և հայտատուի (հայտատուի ներկայացուցչի) կողմից: Առաջին և երկրորդ օրինակները հանձնվում են հայտատուին: Առաջին օրինակը նախատեսված Հայաստանի Հանրապետության մաքսային մարմին ներկայացնելու համար, երկրորդ օրինակը մնում է հայտատուի մոտ: Երրորդ օրինակը պահվում է պետական վերահսկողություն իրականացրած՝ լիազոր մարմնում:

Պետական վերահսկողության ակտը կարող է տրամադրվել էլեկտրոնային փաստաթղթի ձևով։

Պետական վերահսկողության ակտը կարող է տրամադրվել լիազոր մարմնի ներկայացուցչի կողմից հայտատուի գործունեության իրականացման փաստացի վայրում արտագնա ստուգման իրականացման արդյունքում։

9. Պետական վերահսկողության ակտում փոփոխությունների կատարումն իրականացվում է Հայաստանի Հանրապետության օրենսդրությամբ սահմանված կարգով:

10. Պետական վերահսկողության իրականացման ժամանակ ներկայացվում է թանկարժեք մետաղների և թանկարժեք մետաղներ պարունակող հումքային ապրանքների ամբողջ խմբաքանակը: Ընդ որում, պետական վերահսկողությունն իրականացվում է սույն Կանոնների 4-րդ կետով նախատեսված թանկարժեք մետաղների խմբաքանակի և փաստաթղթերի լիազոր մարմին ներկայացման պահից 5 աշխատանքային օրվա ընթացքում:

N 1 հավելվածի 1-ին աղյուսակում (ծածկագիր ԵԱՏՄ ԱՏԳ ԱԱ 2616) նշված՝ թանկարժեք մետաղների հանքաքարերի և խտանյութերի պետական վերահսկողությունն իրականացնելիս լիազոր մարմին ներկայացվում են սույն Կանոնների 4-րդ կետով նախատեսված փաստաթղթերը: Ընդ որում, ապրանքի խմբաքանակը լիազոր մարմին չի ներկայացվում:

11. Հայաստանի Հանրապետության տարածքում վճարման օրինական միջոց համարվող՝ թանկարժեք մետաղներից մետաղադրամները «արտահանում» մաքսային ընթացակարգով ձևակերպելու նպատակով պետական վերահսկողության ակտը տրամադրվում է միայն վարկային կազմակերպություններին կամ Հայաստանի Հանրապետության օրենսդրությամբ նախատեսված այլ մասնագիտացված կազմակերպությունների:

12. N 1 հավելվածի 1-ին և 3-րդ աղյուսակներում նշված ապրանքները «Ներքին սպառման համար վերամշակում», «մաքսային տարածքում վերամշակում», «մաքսային տարածքից դուրս վերամշակում» մաքսային ընթացակարգերով ձևակերպելու համար պետական վերահսկողության ակտը տրամադրվում է արդյունահանող սուբյեկտներին, զտարկված թանկարժեք մետաղներ արտադրող սուբյեկտներին, իրավաբանական անձանց և այն անհատ ձեռնարկատերերին, որոնք իրենց արտադրական գործունեության մեջ օգտագործում են թանկարժեք մետաղներ՝ բացառությամբ այն դեպքերի, երբ վերամշակման գործառնություն է համարվում ապրանքների վերանորոգումը, այդ թվում՝ բաղադրամասերի փոխարինումը՝ «մաքսային տարածքում վերամշակում» և «մաքսային տարածքից դուրս վերամշակում» մաքսային ընթացակարգերին համապատասխան:

13. Պետական վերահսկողության ակտի տրամադրումը մերժվում է․ եթե․

1) հայտատուի կողմից պետական վերահսկողություն իրականացնելու համար ներկայացված փաստաթղթերը պարունակում են թերի կամ անարժանահավատ տեղեկություններ,

2) սույն Կանոնների 4-րդ և 5-րդ կետերով նախատեսված պահանջները չեն պահպանվել,

3) ապրանքի խմբաքանակը չի համապատասխանում պետական վերահսկողություն իրականացնելու համար հայտատուի կողմից ներկայացված փաստաթղթերին,

4) N 1 հավելվածի 1-ին և 3-րդ աղյուսակներում նշված ապրանքների, բացառությամբ մետաղադրամների (միայն թանկարժեք քարերով ներդիրներ ունեցող կամ թանկարժեք քարերով ներդիրներ չունեցող թանկարժեք մետաղներից, ծածկագիր ԵԱՏՄ ԱՏԳ ԱԱ 7118) արտահանման դեպքում արտաքին առևտրային պայմանագրում սահմանված դրանց պայմանագրային արժեքը դրանցում պարունակվող թանկարժեք մետաղների և ներդիրների տեսքով թանկարժեք քարերի ընդհանուր արժեքից ցածր է,

5) N 1 հավելվածի 1-ին աղյուսակում նշված՝ չմշակված թանկարժեք մետաղների, թանկարժեք մետաղների թափոնների և ջարդոնի, թանկարժեք մետաղների հանքաքարերի և խտանյութերի ու ցինկի նստվածքների տեսքով ապրանքների արտահանման ժամանակ արտաքին առևտրային պայմանագրում սահմանված գործարքի գինը ցածր է այն մետաղների արժեքից, որոնց կորզումն արդյունաբերական եղանակով տնտեսապես նպատակահարմար է՝ առանց դրանց վերամշակման արժեքի:

14. Պետական վերահսկողության ակտի տրամադրումը մերժելու վերաբերյալ հիմնավորված որոշումը հայտատուին տրամադրվում է գրավոր ձևով կամ էլեկտրոնային փաստաթղթի ձևով:

ՀԻՄՆԱՎՈՐՈՒՄ

«ԹԱՆԿԱՐԺԵՔ ՄԵՏԱՂՆԵՐԻ, ԹԱՆԿԱՐԺԵՔ ՄԵՏԱՂՆԵՐ ՊԱՐՈՒՆԱԿՈՂ ՀՈՒՄՔԱՅԻՆ ԱՊՐԱՆՔՆԵՐԻ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔ ԵՐՐՈՐԴ ԵՐԿՐՆԵՐԻՑ ՆԵՐՄՈՒԾՈՒՄԸ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԻՑ ԵՐՐՈՐԴ ԵՐԿՐՆԵՐ ԱՐՏԱՀԱՆՈՒՄԸ ԿԱՆՈՆԱԿԱՐԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. ԱՆՀՐԱԺԵՇՏՈՒԹՅՈՒՆԸ

«Թանկարժեք մետաղների, թանկարժեք մետաղներ պարունակող հումքային ապրանքների՝ Հայաստանի Հանրապետության տարածք երրորդ երկրներից ներմուծումը և Հայաստանի Հանրապետության տարածքից երրորդ երկրներ արտահանումը կանոնակարգելու մասին» Հայաստանի Հանրապետության կառավարության որոշման նախագծի (այսուհետ` Նախագիծ) մշակումը պայմանավորված է թանկարժեք մետաղների, թանկարժեք մետաղներ պարունակող հումքային ապրանքների Հայաստանի Հանրապետության տարածք ներմուծելու և Հայաստանի Հանրապետության տարածքից արտահանելու ընթացակարգի մշակման անհրաժեշտությամբ։

1. ԸՆԹԱՑԻԿ ԻՐԱՎԻՃԱԿԸ ԵՎ ԽՆԴԻՐՆԵՐԸ

Ղեկավարվելով 2014 թվականի մայիսի 29-ի «Եվրասիական տնտեսական միության մասին» պայմանագրի 25-րդ հոդվածի (Անդամ պետությունների Մաքսային միության շրջանակներում կիրառվում են երրորդ կողմերի հետ ապրանքների արտաքին առևտրի կարգավորման միասնական միջոցներ) և «Հայաստանի Հանրապետության՝ «Եվրասիական տնտեսական միության մասին» 2014 թվականի մայիսի 29-ի պայմանագրին միանալու մասին» պայմանագրի 2-րդ հոդվածի դրույթներով (Պայմանագիրն ուժի մեջ մտնելու ամսաթվից Եվրասիական տնտեսական միության մարմինների ակտերը, ինչպես նաև Եվրասիական տնտեսական բարձրագույն խորհրդի (Եվրասիական տնտեսական ընկերակցության միջպետական խորհրդի (Մաքսային միության բարձրագույն մարմնի)) որոշումները, Եվրասիական տնտեսական հանձնաժողովի (Մաքսային միության հանձնաժողովի) որոշումները, որոնք գործում են Պայմանագիրն ուժի մեջ մտնելու ամսաթվից, ենթակա են կիրառման Հայաստանի Հանրապետության տարածքում):

Հաշվի առնելով վերոգրյալը, ինչպես նաև այն, որ թանկարժեք թանկարժեք մետաղների, թանկարժեք մետաղներ պարունակող հումքային ապրանքների Եվրասիական տնտեսական միության մաքսային տարածք ներմուծումը և Եվրասիական տնտեսական միության մաքսային տարածքից արտահանումը կանոնակարգվում է Եվրասիական տնտեսական հանձնաժողովի Կոլեգիայի 2015 թվականի ապրիլի 21-ի «Ոչ սակագնային կարգավորման մասին» N30 որոշման Հավելված 14-ով, անհրաժեշտություն է առաջացել մշակել թանկարժեք մետաղների, թանկարժեք մետաղներ պարունակող հումքային ապրանքների Հայաստանի Հանրապետության տարածք ներմուծելու և Հայաստանի Հանրապետության տարածքից արտահանելու ընթացակարգը։

Հաշվի առնելով, որ Եվրասիական տնտեսական միությանն անդամակցության շրջանակներում ոչ սակագնային կարգավորման պատասխանատու պետական կառավարման մարմինը ՀՀ էկոնոմիկայի նախարարությունն է, ուստի վերջինս ճանաչվում է Հայաստանի Հանրապետության տարածք երրորդ երկրներից թանկարժեք մետաղների, թանկարժեք մետաղներ պարունակող հումքային ապրանքների ներմուծման և Հայաստանի Հանրապետության տարածքից երրորդ երկրներ արտահանման պետական վերահսկողության ակտ տրամադրող լիազոր մարմին։

3․ ՏՎՅԱԼ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ՔԱՂԱՔԱԿԱՆՈՒԹՅՈՒՆԸ

Ոչ սակագնային կարգավորման ոլորտում իրականացվող քաղաքականություն։

4․ ԿԱՐԳԱՎՈՐՄԱՆ ՆՊԱՏԱԿԸ ԵՎ ԲՆՈՒՅԹԸ

Եվրասիական տնտեսական հանձնաժողովի Կոլեգիայի 2015 թվականի ապրիլի 21-ի N 30 որոշման N14 հավելվածով հաստատված Հայաստանի Հանրապետության տարածք թանկարժեք մետաղների, թանկարժեք մետաղներ պարունակող հումքային ապրանքների ներմուծման և Հայաստանի Հանրապետության տարածքից արտահանման մասին դրույթի պահանջների ապահովում, գործարար միջավայրի բարելավում:

5․ ՆԱԽԱԳԾԻ ՄՇԱԿՄԱՆ ԳՈՐԾԸՆԹԱՑՈՒՄ ՆԵՐԳՐԱՎՎԱԾ ԻՆՍՏԻՏՈՒՏՆԵՐԸ

Նախագիծը մշակվել է ՀՀ էկոնոմիկայի նախարարության կողմից:

6․ ԱՅԼ ՏԵՂԵԿՈՒԹՅՈՒՆՆԵՐ (ԵԹԵ ԱՅԴՊԻՍԻՔ ԱՌԿԱ ԵՆ)

«Թանկարժեք մետաղների, թանկարժեք մետաղներ պարունակող հումքային ապրանքների՝ Հայաստանի Հանրապետության տարածք երրորդ երկրներից ներմուծումը և Հայաստանի Հանրապետության տարածքից երրորդ երկրներ արտահանումը կանոնակարգելու մասին» Հայաստանի Հանրապետության կառավարության որոշման ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի նախատեսում:

1. \* Բացառությամբ զտարկված թանկարժեք մետաղներից ձուլակտորների, թիթեղների, փոշու և հատիկների տեսքով, ինչպես նաև չմշակված ձևերի

\*\* Միայն թանկարժեք մետաղներից` թանկարժեք քարերից ներդիրներով կամ առանց թանկարժեք քարերից ներդիրների

\*\*\* Միայն թանկարժեք մետաղներից կամ գրտնակած թանկարժեք մետաղներից  [↑](#footnote-ref-1)
2. \* Միայն թանկարժեք մետաղներից կամ գլանված թանկարժեք մետաղներից: [↑](#footnote-ref-2)
3. \*\* Միայն թանկարժեք քարերով ներդիրներ ունեցող կամ թանկարժեք քարերով ներդիրներ չունեցող թանկարժեք մետաղներից: [↑](#footnote-ref-3)
4. \* Լրացվում է ապրանքի արտահանման ժամանակ: [↑](#footnote-ref-4)
5. \*\* Լրացվում է Եվրասիական տնտեսական միության մաքսային տարածքից ապրանքի արտահանման ժամանակ: [↑](#footnote-ref-5)
6. \* Միայն թանկարժեք մետաղներից կամ գլանված թանկարժեք մետաղներից։ [↑](#footnote-ref-6)
7. \*\* Միայն թանկարժեք քարերով ներդիրներ ունեցող կամ թանկարժեք քարերով ներդիրներ չունեցող թանկարժեք մետաղներից։ [↑](#footnote-ref-7)